Vastavalt määruse (EL) nr 1306/2013 artikli 43 sätetele käsitatakse raamatupidamisarvestuse kontrollimise ja heakskiitmise ning vastavuskontrolli otsuste kohastest finantskorrigeerimistest ja eeskirjade eiramisest tulenevat ning piimamaksust laekuvat tulu EAGFi kulude rahastamiseks määratud sihtotstarbelise tuluna. Kõnealuste sätete kohaselt võib sihtotstarbelist tulu kasutada EAGFi mis tahes kulude rahastamiseks. Kui osa sellest tulust jääb ühel eelarveaastal kasutamata, kantakse see automaatselt üle järgmisse eelarveaastasse. Tuleb märkida, et 2016. eelarveaasta on viimane aasta, mil kogutakse piimamaksust laekuvat tulu, kuna piimakvoote alates 31. märtsist 2015 enam ei kohaldata.

Käesolevas aruandes esitatakse Euroopa Põllumajanduse Tagatisfondi (EAGF) 2016. aasta eelarve täitmise esialgsed ajakohastatud andmed. Täpsemalt võrreldakse 1. lisas EAGFi eelarve tegelikku täitmist ajavahemikul 16. oktoobrist 2015 kuni 31. augustini 2016 ja prognoositud kulude profiili. Prognoosid on tehtud eelarveassigneeringute taseme suhtes asjakohast näitajat kohaldades. Näitaja on kehtestatud määruse (EL) nr 1306/2013 (ühise põllumajanduspoliitika rahastamise, haldamise ja seire kohta) artikli 28 sätete põhjal.

–2015. eelarveaastast 2016. eelarveaastasse eeldatavasti ülekantava sihtotstarbelise tulu suuruseks hinnati 890 miljonit eurot.

Komisjon eraldas 2016. aasta eelarves kõnealuse 2 980 miljoni euro suuruse esialgu prognoositud tulu järgmiste kavade jaoks:

–600 miljonit eurot eraldati puu- ja köögiviljasektori tootjaorganisatsioonide rakendusfondidele ning

–2 380 miljonit eurot põhitoetuskavale.

Nende kavade jaoks kiitsid eelarvepädevad institutsioonid assigneeringud heaks komisjoni ettepaneku alusel. Eespool nimetatud heakskiidetud assigneeringute ja sihtotstarbelise tulu summa on vastavalt:

–898 miljonit eurot, mis eraldati puu- ja köögiviljasektori tootjaorganisatsioonide rakendusfondidele, ning

–18 307 miljonit eurot, mis eraldati põhitoetuskavale.

1. lisas, mis kajastab 2016. aasta eelarve esialgset täitmist kuni 31. augustini 2016. hõlmatud perioodil, ei ole puu- ja köögiviljasektori ning tootmiskohustusega sidumata otsetoetuste eelarveassigneeringute real eelnimetatud sihtotstarbelist tulu arvesse võetud. Tegemist on kõnealuste eelarveartiklitega seotud heakskiidetud assigneeringutega, mis on vastavalt 611,8 miljonit eurot ja 34 269,2 miljonit eurot. Pärast neile eelarveartiklitele eraldatud sihtotstarbelise tulu lisamist suureneb 2016. aasta eelarves prognoositavate assigneeringute kogusumma puu- ja köögivilja puhul 1 211,8 miljoni euroni ja tootmiskohustusega sidumata otsetoetuste puhul 36 649,2 miljoni euroni.

3.Märkused EAGFi 2016. aasta eelarve esialgse täitmise kohta

Eelarve esialgse täitmise taset ajavahemikul 16. oktoobrist 2015 kuni 31. augustini 2016, nagu see on esitatud 1. lisas, võrreldakse kulude profiiliga, mille aluseks on määruse (EL) nr 1306/2013 artikli 28 kohaselt kehtestatud näitaja. Järgmisena on esitatud lühikommentaarid konkreetsete eelarveartiklite kohta, mille puhul 2016. aasta eelarve tegelik ja kavandatud täitmine erinevad kõige rohkem.

3.1.Turumeetmed

Assigneeringute kasutamine sekkumiseks põllumajandusturgudel oli heakskiidetud eelarveassigneeringute tasemest 158,6 miljoni euro võrra suurem, nagu osutas näitaja tase 31. augustil 2016. See erinevus tuleneb puu- ja köögiviljasektori tootjaorganisatsioonide rakendusfondide sihtotstarbelise tulu tehnilisest mõjust, kuna kuni 31. augustini 2016 hõlmatud perioodi näitajat kohaldatakse üksnes heakskiidetud eelarve suhtes (NB! Täpsema teabe saamiseks vt eespool punkt 2).

Pärast selle mõju kõrvaldamist ilmneks eelarve alakasutamine ligikaudu 272,5 miljoni euro suuruses summas, mis tuleneb eelkõige puu- ja köögiviljasektori ning loomakasvatussaadustesektori eelarve täitmise netomõjust.

3.1.1.Puu- ja köögivili (+189,0 miljonit eurot võrreldes heakskiidetud assigneeringutega)

Nagu eespool märgiti, tuleneb selline eelarve täitmise tase peamiselt tootjaorganisatsioonide rakendusfondide kava kulutustest, mida rahastatakse nii heakskiidetud eelarveassigneeringutest kui ka sihtotstarbelisest tulust.

1. lisas esitatud assigneeringute esialgse kasutamise tabeli joonealuses märkuses „*“ on osutatud, milline oleks olukord, kui näitajat oleks kohaldatud selle eelarveartikli assigneeringute kogusumma suhtes, hõlmates ka sihtotstarbelist tulu 600 miljoni euro ulatuses. Kui näitajat oleks kohaldatud kogueraldisele (1 211,8 miljonit eurot), mida kõnealuse eelarveartikli puhul eeldatavasti kasutada saab, siis ilmneks eelarve alatäitmine 272,6 miljoni euro ulatuses.

See tuleneb mitme kõnealuse eelarveartikli alusel rahastatava kava aeglasemast rakendamisest. Tootjaorganisatsioonide rakendusfondide ning puu- ja köögiviljasektori muude meetmete alusel võetavate kriisimeetmete elluviimise profiili ei olnud võimalik usaldusväärselt hinnata. See erineb tõenäoliselt hinnangulistest kasutuselevõtu profiilidest, mis nende eelarvepunktide näitaja puhul on aluseks võetud.

See olukord on ajutine, kuna praegu on märkimisväärsed summad kuni aasta lõpuni ikka veel hõlmatud kuluprognoosidega. Komisjoni talitlused jälgivad tähelepanelikult selle eelarveartikli täitmist.

3.1.2.Piim ja piimatooted (–135,2 miljonit eurot)

Kõnealuse artikli eelarve täitmise tase on peamiselt tingitud loomakasvatussektori jaoks ette nähtud suunatud abi kasutuselevõtust ja kohaldamisest. Suunatud abikava assigneeringute summa (420 miljonit eurot) on kantud eelarvesse eelarverea 05 02 12 99 – Muud meetmed (piim ja piimatooted) alla. Kuna aga liikmesriigid otsustasid anda osa sellest abist teiste loomakasvatussektorite tootjatele, oli kõnealuse eelarveartikli assigneeringute kasutuselevõtt ligikaudu 106 miljonit eurot väiksem ja tuli ette näha vajalikud ülekanded, et katta muude artiklite all deklareeritud kulutusi.